คือว่าหนูเสียวที่ท้องแปร๊บๆอะค่ะข้างซ้ายกับตรงกลางอยู่ตรงประมานท้องน้อยค่ะเป็นเวลาลุกหรือนั่งลงอะค่ะบางครั้งเวลานอนก็เสียวค่ะ​ เป็นเพราะอะไรคะ
สวัสดีค่ะ mook,อาการเสียวที่ท้องน้อยด้านซ้ายและครงกลาง อาจเกิดจาก- เป็นอาการก่อนการมีประจำเดือนมา- กล้ามเนื้อผนังหน้าท้องอักเสบ จากการใช้งานมากไป เช่น ยกของหนัก ออกกำลังกายในท่าซิท-อัพมากไป เป็นต้น ซึ่งจะทำให้เกิดอาการปวดที่สัมพันธ์กับท่าทาง- ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน ถ่านอุจจาระเหลวร่วมด้วย- ท้องนอกมดลูกด้านซ้าย มักมีเลือดออกผิดปกติจากช่องคลอดร่วมด้วย- ปีกมดลูกด้านซ้ายอักเสบ มักจะมีอาการตกขาวที่ผิดปกติร่วมด้วย- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย- ถุงผนังลำไส้ใหญ่อักเสบ อาการจะคล้ายกับไส้ติ่งอักเสบ แต่จะเป็นด้านซ้ายแทนที่จะเป็นด้านขวา อาการคือปวดท้องมากขึ้นเรื่อยๆ มีไข้ และอาจมีท้องอืด คลื่นไส้ ท้องผูกหรือท้องเสีย- กระเพาะปัสสาวะอักเสบ จะปวดบริเวณท้องน้อยตรงกลาง ร่วมกับมีอาการปัสสาวะที่ผิดปกตินอกจากนี้ การมีท้องผูก ก็เป็นสาเหตุที่ทำให้เกิดอาการปวดท้องด้านซ้ายได้เช่นกันหากเข้าใกล้ช่วงวันที่ที่ประจำเดือนจะมา ก็อาจเป็นอาการก่อนการมีประจำเดือนมาก็ได้ แต่หากไม่ใช่ช่วงวันที่ที่ประจำเดือนจะมา หากเสียวไม่มาก ก็อาจสังเกตอาการไปก่อน ในเบื้องต้น ก็ควรงดการทำงานหนัก งดการยกของหนัก งดการออกกำลังกายและเล่นกีฬาต่างๆ ไปก่อน หากอาการปวดเป็นต่อเนื่อง ไม่ดีขึ้น หรือมีอาการอื่นๆ เพิ่ม โดยเฉพาะการมีไข้ ก็ควรไปพบแพทย์เพื่อตรวจรักษาค่ะ